
	Zalaerdőd Község Polgármestere
           8344 Zalaerdőd, Petőfi u. 37. Tel./fax: 87/457-260              dabronc@enternet.hu



Meghívó

Zalaerdőd Község Önkormányzatának Polgármestere meghívja a 2013. április 25. napján (csütörtökön) 18.00 órakor megtartandó nyílt képviselő-testületi ülésre. 

Helye: Polgármesteri Hivatal Zalaerdőd, Petőfi u. 37.
Napirend:

1./ 
A 2012. évi zárszámadás tárgyalása 


Előterjesztő: Bódis József polgármester

2./
Éves belső ellenőrzésről beszámoló



Előterjesztő: Pallér Edina jegyző

3./
Gyermekjóléti és gyermekvédelmi feladatok 2012. évi ellátásáról beszámoló



Előterjesztő: Pallér Edina jegyző

4./
Egyéb
Tisztelt Képviselő!

Az ülésre tisztelettel meghívom, a napirend fontossága miatt megjelenésére feltétlen számítok.

Zalaerdőd, 2013. április 19.



Tisztelettel:



Bódis József s.k.

polgármester

A kiadmány hiteléül:





Pallér Edina 

    jegyző

J e g y z ő k ö n y v:
Készült: Zalaerdőd Község Önkormányzat Képviselő-testületének 2013. április 25. napon a Polgármesteri Hivatalban megtartott nyílt üléséről.

Jelen vannak: Bódis József polgármester



Marácz István alpolgármester



Horváth Ferenc képviselő


Laczi Miklós képviselő



Molnár János képviselő



Pallér Edina jegyző 

A lakosság részéről nem jelent meg senki.

A polgármester köszöntötte a megjelenteket, megállapította, hogy a képviselő-testület határozatképes. Az ülést megnyitotta. Ismertette a napirendet.

Napirend:

1./ 
A 2012. évi zárszámadás tárgyalása 


Előterjesztő: Bódis József polgármester

2./
Éves belső ellenőrzésről beszámoló



Előterjesztő: Pallér Edina jegyző

3./
Gyermekjóléti és gyermekvédelmi feladatok 2012. évi ellátásáról beszámoló



Előterjesztő: Pallér Edina jegyző

4./
Egyéb

A képviselő-testület a napirendet határozathozatal nélkül elfogadta.

1./ Napirend:
A 2012. évi zárszámadás tárgyalása 


Előterjesztő: Bódis József polgármester

Bódis József polgármester: Az általános iskola elkészítette a 2012. évi gazdálkodásának zárszámadását. Ezt még az önkormányzatoknak kell tárgyalni.
/Előterjesztés ismertetése./
Bódis József polgármester: Amennyiben nincs kérdés, javaslom, fogadjuk el a beszámolót.

Zalaerdőd Község Önkormányzatának Képviselő-testülete egyhangúlag, 5 igen szavazattal a következő határozatot hozta:




14/2013. (IV.25.) számú önkormányzati határozat
Zalaerdőd Község Önkormányzatának Képviselő-testülete a Közös Fenntartású Fekete István Általános Iskola Gógánfa-Ukk-Dabronc intézmény 2012. évi költségvetésének végrehajtásáról szóló beszámolóját a mellékelt előterjesztés szerint elfogadja.

Határidő: 2013. április 30.

Felelős: Bódis József polgármester

/Az előterjesztés a jegyzőkönyv mellékletét képezi./

Bódis József polgármester: Az óvoda zárszámadását tekintve van pénzmaradvány, azonban ez a pénzmaradvány nem kerül felosztásra, az az óvoda 2013. évi költségvetésébe kerül beépítésre. Ennek az oka, hogy a tavalyi költségvetésből kimaradt egy jubileumi jutalom és annak a kifizetése. Így amennyiben a tavalyi évben megmaradt összeg nem kerül visszaosztásra, úgy megvan a fedezete a jubileumi jutalomnak, hiszen ugyanannyi az összeg is. Tehát az óvoda tavalyi évének a zárszámadását kell elfogadnunk, valamint egyben az idei évi költségvetésének módosítását.
/Előterjesztések ismertetése./
Bódis József polgármester: Ez a részünkről elfogadható megoldás, örülünk, hogy pluszba nem kell hozzátenni az idei évhez, javaslom, hozzuk meg határozatainkat.

Zalaerdőd Község Önkormányzatának Képviselő-testülete egyhangúlag, 5 igen szavazattal a következő határozatot hozta:




15/2013. (IV.25.) számú önkormányzati határozat

Zalaerdőd Község Önkormányzatának Képviselő-testülete a Közös Fenntartású Napköziotthonos Óvoda Gógánfa-Zalaerdőd-Ukk intézmény 2012. évi költségvetésének végrehajtásáról szóló beszámolóját a mellékelt előterjesztés szerint elfogadja.

Határidő: 2013. április 30.

Felelős: Bódis József polgármester

Zalaerdőd Község Önkormányzatának Képviselő-testülete egyhangúlag, 5 igen szavazattal a következő határozatot hozta:




16/2013. (IV.25.) számú önkormányzati határozat

Zalaerdőd Község Önkormányzatának Képviselő-testülete a Közös Fenntartású Napköziotthonos Óvoda Gógánfa-Zalaerdőd-Ukk intézmény 2013. évi költségvetésének módosítását a mellékelt előterjesztés szerint elfogadja.

Felelős: Bódis József polgármester

/Az előterjesztések a jegyzőkönyv mellékletét képezik./

Bódis József polgármester: Tárgyalnunk kell a Védőnői Szolgálat 2012. évi költségvetésének végrehajtásáról szóló beszámolóját is. A tavalyi évhez egy kicsit még hozzá kell tennünk, ez az összeg felosztásra került az önkormányzatok között. Az eltérés nem nagy, összesen 34 eFt, Zalaerdődnél ez 6 eFt finanszírozást jelent.
/Előterjesztés ismertetése./
Bódis József polgármester: Amennyiben nincs hozzászólás, javaslom, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 5 igen szavazattal a következő határozatot hozta:




17/2013. (IV.25.) számú önkormányzati határozat

Zalaerdőd Község Önkormányzatának Képviselő-testülete a Védőnői Szolgálat 2012. évi költségvetésének végrehajtásáról szóló beszámolóját a mellékelt előterjesztés szerint elfogadja.

Határidő: 2013. április 30.

Felelős: Bódis József polgármester

/Az előterjesztés a jegyzőkönyv mellékletét képezi./

Bódis József polgármester: Az önkormányzatok részére törvény írja elő, hogy a költségvetési évet követő évben négy hónapon belül meg kell tárgyalni, illetve el kell fogadni a zárszámadást, erről rendeletet kell alkotni. Az előterjesztés részletes, a tényleges dolgokat tartalmazza, ami a 2012-es évre vonatkozik. 

/Előterjesztés ismertetése./
Bódis József polgármester: Megkérem a képviselő-testület tagjait, aki elfogadja az önkormányzat 2012. évi zárszámadását, kézfeltartással szavazzon.
Zalaerdőd Község Önkormányzatának Képviselő-testülete egyhangúlag, 5 igen szavazattal a következő rendeletet alkotja:




5/2013. (IV.25.) önkormányzati rendelet

Zalaerdőd Község Önkormányzatának Képviselő-testülete megalkotja Zalaerdőd Község Önkormányzatának 2012. évi költségvetési beszámolójáról szóló 5/2013. (IV.25.) önkormányzati rendeletét.

/Az előterjesztés és a rendelet a jegyzőkönyv mellékletét képezi./

Pallér Edina jegyző: A napirendben szeretném még, ha tárgyalnánk a pénzmaradvány felhasználását. Ismertetném az önkormányzat 2012. évi pénzmaradványával kapcsolatos előterjesztést.

/Előterjesztés ismertetése./
Bódis József polgármester: Köszönöm. Megkérem a képviselő-testület tagjait, aki egyetért az önkormányzat 2012. évi pénzmaradványának előterjesztés szerinti felhasználásával, kézfeltartással szavazzon.

Zalaerdőd Község Önkormányzatának Képviselő-testülete egyhangúlag, 5 igen szavazattal a következő határozatot hozta:




18/2013. (IV.25.) számú önkormányzati határozat

Zalaerdőd Község Önkormányzatának Képviselő-testülete az önkormányzat 2012. évi pénzmaradványát 3.590 e Ft összegben hagyja jóvá, és felhasználását az előterjesztés szerint elfogadja.

Határidő: 2013. április 30.

Felelős: Bódis József polgármester

/Az előterjesztés a jegyzőkönyv mellékletét képezi./

Pallér Edina jegyző: Az önkormányzat 2013. évi költségvetésének elfogadásáig szóló időszakra a polgármester beszámol az átmeneti gazdálkodásról.
/Előterjesztés ismertetése./

Bódis József polgármester: Megkérem a képviselő-testület tagjait, aki egyetért az átmeneti gazdálkodásról szóló beszámoló elfogadásával, kézfeltartással szavazzon.

Zalaerdőd Község Önkormányzatának Képviselő-testülete egyhangúlag, 5 igen szavazattal a következő határozatot hozta:




19/2013. (IV.25.) számú önkormányzati határozat

Zalaerdőd Község Önkormányzatának Képviselő-testülete az önkormányzat 2013. évi átmeneti gazdálkodásáról szóló beszámolóját az előterjesztés szerint elfogadja.
Határidő: 2013. április 30.

Felelős: Bódis József polgármester

/Az előterjesztés a jegyzőkönyv mellékletét képezi./

2./ Napirend:
Éves belső ellenőrzésről beszámoló



Előterjesztő: Pallér Edina jegyző

Pallér Edina jegyző: A helyi önkormányzatok számára gazdálkodásuk belső ellenőrzésére vonatkozóan a Magyarország helyi önkormányzatairól szóló 2011. évi LXXXIX. törvény és az államháztartásról szóló 2011. évi CXCV. törvény határoz meg feladatokat. Az önkormányzatok éves ellenőrzésére az önkormányzat által elfogadott belső ellenőrzési terv alapján került sor, ennek a jelentését közvetlenül az ellenőrzést követően tárgyalja a testület. Zárszámadáskor a belső ellenőrzés működéséről kell beszámolni, amit az ellenőr elkészített, ezt ismertetném most.
/Előterjesztés ismertetése./

Bódis József polgármester: Köszönöm, aki egyetért a beszámolójában foglaltakkal, kézfeltartással szavazzon.
Zalaerdőd Község Önkormányzatának Képviselő-testülete egyhangúlag, 5 igen szavazattal a következő határozatot hozta:




20/2013. (IV.25.) számú önkormányzati határozat

Zalaerdőd Község Önkormányzatának Képviselő-testülete az önkormányzat 2012. évi belső ellenőrzéséről szóló beszámolóját a mellékelt előterjesztés szerint elfogadja.
Határidő: 2013. április 30.

Felelős: Pallér Edina jegyző
/Az előterjesztés a jegyzőkönyv mellékletét képezi./

3./ Napirend:
Gyermekjóléti és gyermekvédelmi feladatok 2012. évi ellátásáról beszámoló



Előterjesztő: Pallér Edina jegyző

Pallér Edina jegyző: Az önkormányzat a gyermekjóléti és gyermekvédelmi feladatainak ellátásáról minden év május 31-éig külön Kormányrendeletben meghatározott tartalommal átfogó értékelést készít. A Napfény Szociális Segítő Központ éves beszámolóját is itt ismertetném.
/Előterjesztés ismertetése./

Bódis József polgármester: Kérem, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 5 igen szavazattal a következő határozatot hozta:




21/2013. (IV.25.) számú önkormányzati határozat

Zalaerdőd Község Önkormányzatának Képviselő-testülete az önkormányzat hivatala 2012. évi gyermekjóléti és gyermekvédelmi feladatok ellátásáról szóló beszámolóját, valamint a Napfény Szociális Segítő Központ intézmény 2012. évben végzett gyermekjóléti tevékenységének szakmai beszámolóját megtárgyalta és azt elfogadta. 
Határidő: 2013. május 31.

Felelős: Pallér Edina jegyző
/Az előterjesztés a jegyzőkönyv mellékletét képezi./

4./ Napirend: Egyéb

· Támogatási kérelmek

Pallér Edina jegyző: A Veszprém Megyei Falugondnokok Egyesülete az idei évben is benyújtotta támogatási kérelmét az önkormányzatok felé, valamint a Veszprém Megyei Mentőszervezet „04 Alapítvány” is küldött egy megkeresést, csontba lőhető eszközt és korszerű mentőtáskákat kívánnak a támogatásokból vásárolni.

Bódis József polgármester: A Falugondnokok Egyesületét minden évben szoktuk támogatni. Javaslom, hogy 5.000,-Ft-tal támogassuk mindkét szervezetet, hozzuk meg határozatainkat.
Zalaerdőd Község Önkormányzatának Képviselő-testülete egyhangúlag, 5 igen szavazattal a következő határozatot hozta:




22/2013. (IV.25.) számú önkormányzati határozat

Zalaerdőd Község Önkormányzatának Képviselő-testülete úgy határozott, hogy a Veszprém Megyei Falugondnokok Egyesülete számára 5.000,-Ft összegű támogatást biztosít 2013. évben.

A Képviselő-testület megbízza a polgármestert, hogy a támogatás összegének átutalásáról az Egyesület részére gondoskodjon.

Felelős: Bódis József polgármester

Zalaerdőd Község Önkormányzatának Képviselő-testülete egyhangúlag, 5 igen szavazattal a következő határozatot hozta:




23/2013. (IV.25.) számú önkormányzati határozat

Zalaerdőd Község Önkormányzatának Képviselő-testülete úgy határozott, hogy a Veszprém Megyei Mentőszervezet „04 Alapítvány” számára 5.000,-Ft összegű támogatást biztosít 2013. évben.

A Képviselő-testület megbízza a polgármestert, hogy a támogatás összegének átutalásáról az Alapítvány részére gondoskodjon.

Felelős: Bódis József polgármester

· Kábel televíziós rendszer átalakításához hozzájárulás kérése
Bódis József polgármester: Hársfa Tibor, a település kábel televíziós rendszerét üzemeltető vállalkozó kérelemmel fordult az önkormányzathoz, hogy a rendszer digitális átállásához szükséges 180 e Ft-os bekerülési költség 50 %-át nem vállalná-e át a képviselő-testület. Megkeresésében írja, hogy amennyiben a testület biztosítja a hozzájárulást, úgy a felszerelt egységek az állomáson maradnak akkor is, ha már nem ő látja el a szolgáltatást a településen. Viszont amennyiben a testület nem biztosítja ezt a hozzájárulást, akkor a felszerelt berendezések a tulajdonát képezik, és ha bármely okból megszűnik a szolgáltatási jogosultsága a rendszeren, úgy leszereli ezeket.

Javaslom, hogy a költségek hozzájárulásához 50.000,- Ft támogatást állapítsunk meg Hársfa Tibor vállalkozó részére.

Megkérem a képviselő-testület tagjait, aki a javaslatommal egyetért, kézfeltartással szavazzon.

Zalaerdőd Község Önkormányzatának Képviselő-testülete egyhangúlag, 5 igen szavazattal a következő határozatot hozta:

24/2013. (IV.25.) számú önkormányzati határozat

Zalaerdőd Község Önkormányzatának Képviselő-testülete Hársfa Tibor vállalkozó részére a település kábel televíziós rendszere átalakításához egyszeri 50.000 Ft támogatást állapít meg.

A Képviselő-testület felkéri a polgármestert, hogy a támogatás kifizetéséről gondoskodjon.
Felelős: Bódis József polgármester

· Iskola kérelme erdei iskola program támogatására
Bódis József polgármester: Az általános iskola részéről érkezett kérelem az erdei iskola program támogatása iránt. Erdei iskolába minden évben az 5. osztályos tanulókat viszik az iskola, osztálykirándulás keretében. Zalaerdőd Község tekintetében 3 támogatandó gyermek van. Javaslatom, hogy gyermekenként 1.000,-Ft támogatást biztosítsunk.

Zalaerdőd Község Önkormányzatának Képviselő-testülete egyhangúlag, 5 igen szavazattal a következő határozatot hozta:

25/2013. (IV.25.) számú önkormányzati határozat
Zalaerdőd Község Önkormányzatának Képviselő-testülete úgy határozott, hogy a Fekete István Általános Iskola Gógánfa-Ukk-Dabronc intézmény erdei iskolai programjához 1.000,-Ft/fő összegű támogatást biztosít a 3 fő zalaerdődi gyermek tekintetében.

A Képviselő-testület megbízza a polgármestert, hogy a támogatás kifizetéséről gondoskodjon.
Felelős: Bódis József polgármester

A polgármester a nyílt ülést berekesztette.

K.m.f.

        
Bódis József







Pallér Edina

            polgármester                                                                       
     
    jegyző

